**INGATLAN ÉRTÉKESÍTÉSI HIRDETMÉNY**

Hajdúböszörmény Város Önkormányzata **nyílt árverés útján kívánja értékesíteni az alábbi ingatlanokat:**

|  |  |  |  |  |  |  |  |
| --- | --- | --- | --- | --- | --- | --- | --- |
| **helyrajzi szám** | **művelési ág** | **terület-méret** | **cím** | **nettó kikiáltási ár** | **bruttó kikiáltási ár** | **bruttó bonyolítási díj** | **Nyílt licit időpontja** |
| 5136 | kivett beépítetlen terület | 1105 m² | Hb. Bolyai János u. 7. | 4.500.000,- Ft | 5.715.000,- Ft | 171.450,- Ft | 2023. 06. 07. 9:00 |
| 5100 | kivett lakóház, udvar, gazdasági épület | 1065 m² | Hb. Liszt Ferenc utca 3. | 3.000.000,- Ft | 3.810.000,- Ft | 114.300,- Ft | 2023. 06. 07. 9:30 |
| 5067 | kivett lakóház, udvar, gazdasági épület | 1119 m² | Hb. Martinovics Ignác utca 31. | 4.800.000,- Ft | 6.096.000,- Ft | 182.880,- Ft | 2023. 06. 07. 10:00 |
| 3276/19 | kivett beépítetlen terület | 4421 m² | Nyugati Ipari Parkban | 32.500.000,- Ft | 41.275.000,- Ft | 1.238.250,- Ft | 2023. 06. 07. 11:00 |

A kikiáltási árat az árverés során nettó 100.000 Ft-tal szükséges emelni mindaddig, amíg egyetlen ajánlattevő marad versenyben. Vevőnek a nettó kikiáltási ár 3%-a + áfa **bonyolítási díjat** is meg kell fizetnie.

Aki az árverésen részt kíván venni, annak a nettó kikiáltási ár 10%-át ajánlati biztosítékként az árverés időpontjáig meg kell fizetnie Hajdúböszörmény Város Önkormányzatának 11738060-15372514 számú számlájára. A befizetés tényét az ellenőrző csekkszelvény, vagy teljesített átutalási megbízás bemutatásával kell igazolni. Az az ajánlattevő, aki az árverés során a legnagyobb összegű ajánlatot teszi, az ingatlan megvásárlására jogosulttá válik, és az általa befizetett ajánlati biztosítékot a vételárba be kell számítani. A licitáláson alulmaradt ajánlattevők részére a befizetett ajánlati biztosítékot az Önkormányzat 15 napon belül visszafizeti. Abban az esetben, ha a nyertes ajánlattevő a licitálás lezártát követően, a szerződéskötés előtt eláll az adásvételtől, úgy az ajánlati biztosíték részére nem jár vissza.

A nyertes ajánlattevőnek az árverést követő 30 napon belül szerződést kell kötnie és ezzel egyidejűleg meg kell fizetnie a teljes vételárat, részletfizetési lehetőség nincs. Abban az esetben, ha a nyertes ajánlattevő hitelfelvétel segítségével kívánja megfizetni a vételárat, úgy a teljesítésre nyitva álló határidő - tekintettel a banki ügymenet időigényességére - 60 napra hosszabbodik meg.

Az ingatlan tulajdonjogának bejegyzésére a teljes vételár, bonyolítási díj és az igazgatási szolgáltatási díj megfizetését követően kerül sor.

Az ingatlan értékesítése esetén a vevő köteles az ingatlant 4 éven belül beépíteni, melynek biztosítására az önkormányzat elidegenítési tilalmat köt ki.

A nemzeti vagyonról szóló 2011. évi CXCVI. törvény 14. § (2) és (5) bekezdése alapján az értékesítésre kerülő 3276/19 helyrajzi számú ingatlan vonatkozásában a Magyar Államot elővásárlási jog illeti meg. Az állam nevében eljáró szerv az adásvételi szerződés kézbesítéstől számított 35 napon belül nyilatkozik arról, hogy kíván-e élni az elővásárlási joggal.

Az árveréssel kapcsolatban további tájékoztatás kérhető az 52/563-240-es telefonszámon, illetve a vonatkozó szabályozási terv előírásairól az 52/563-241-es telefonszámon.

*Az Önkormányzat fenntartja magának azon jogát, mely szerint az eljárást részben vagy egészben eredménytelennek nyilváníthatja indoklás nélkül.*

**A nyílt licit helye: Polgármesteri Hivatal Sillye Gábor terem (I. emelet 54.)**